রবীন্দ্রনাথ ঠাকুরের "কাবুলিওয়ালা" ছোটগল্পের একটি অংশ নিচে দেওয়া হল। এর ভিত্তিতে প্রশ্নগুলির উত্তর দাও। 

কত বৎসর কাটিয়া গেল। আর-একটি শরৎকাল আসিয়াছে। আমার মিনির বিবাহের সম্বন্ধ স্থির হইয়াছে। পূজার ছুটির মধ্যেই তাহার বিবাহ হইবে। কৈলাসবাসিনীর সঙ্গে সঙ্গে আমার ঘরের আনন্দময়ী পিতৃভবন অন্ধকার করিয়া পতিগৃহে যাত্রা করিবে।

প্রশ্ন: মিনির বিয়ে কবে? পিতৃভবন অন্ধকার হবে কেন?
উত্তর: রবীন্দ্রনাথ ঠাকুরের "কাবুলিওয়ালা" গল্পে এক শরতের শুরুতে মিনির বিয়ের সম্বন্ধ স্থির হয়। পূজার ছুটির মধ্যেই অর্থাৎ শরতের মধ্যেই বিয়ে সম্পন্ন হবে বলে আশা করা যায়। 

শরৎকালের সঙ্গে বাঙালির এক গভীর সম্পর্ক রয়েছে। শরৎকালে দুর্গাপুজো অনুষ্ঠিত হয়। এইসময় মা দূর্গা তাঁর দুই মেয়ে, লক্ষ্মী ও সরস্বতী, এবং দুই ছেলে, গনেশ ও কার্তিক, সমেত কৈলাশ থেকে মর্তে তাঁর পিতৃগৃহে আগমণ করেন। দুর্গাপুজো বাঙালির সবথেকে বড় উৎসব। বাঙালির প্রাণমন উৎসবের আনন্দে ভরে ওঠে, বাড়িঘর ও পূজা মণ্ডপ আলোকসজ্জায় সেজে ওঠে। দশমীতে বিসর্জনের সাথে দেবী দুর্গা পিতৃগৃহ ত্যাগ করে পুনরায় স্বর্গলোকে ফিরে যান। কন্যার প্রত্যাবর্তনের ফলে পিতৃগৃহ বিষন্নতায় ভরে ওঠে। অন্তরে আনন্দদীপ নিভে যাওয়ায় যেন চারিদিক অন্ধকার কবলিত হয়ে পরে। সেইজন্য লেখক বলতে চেয়েছেন যে মিনির বিয়ের পরে তার বাবার বাড়িও অন্ধকারে ঢাকা পরে যাবে।